
1.	Качество на изпълнението
1.1.	Напредък в изпълнението — член 35, параграф 2, буква а) от Регламент (ЕС) 2021/1147
За всяка специфична цел докладвайте за напредъка в изпълнението на програмата и в постигането на междинните цели и целевите стойности, установени в нея, въз основа на последните данни за счетоводната година съгласно изискването в член 42 от Регламент (ЕС) 2021/1060. Това се отнася до кумулативните данни, предоставени до 31 юли през годината, предхождаща годината, през която се представя докладът.
За предпочитане е информацията за напредъка в рамките на всяка специфична цел да бъде структурирана въз основа на мерките за изпълнение, индикативните действия и желаните резултати, определени в програмата. 
Опишете също така предприетите стъпки и съответните дейности, свързани с изпълнението на партньорството съгласно член 8, параграф 2 от Регламент (ЕС) 2021/1060.
	В условията на динамична миграционна среда поддържането на условия за прием и настаняване на граждани на трети страни съгласно стандартите на ЕС продължават да бъдат идентифицирани като базови нужди и в настоящия период. През счетоводната година в рамките на Специфична цел 1 изпълнението си приключи операцията на Държавна агенция за бежанците при Министерския съвет (ДАБ при МС), свързана с подобряване на условията за настаняване и осигуряване на режийни разходи в центровете, докато активните мерки в рамките на операцията, насочена към подобряване на административния капацитет в областта на убежището и миграцията, продължават да осигурявт институционална устойчивост.
Изпълнението на приключилата операция демонстрира висока степен на адаптивност. Беше осигурено покриване на разходи за охрана за 25 месеца вместо първоначално заложените 20. В резултат на настъпили нормативни промени охраната на центровете беше поета от МВР, което позволи максимално ефективно използване на останалата част от бюджета за осигуряване на разходите за храна и режийни до 29 месеца. Програмата по ФУМИ продължава да насърчава изграждането на устойчиви решения. Осигуряването на непрекъснатото и стабилно функциониране на двете сигурни зони в София се финансира на  проектен принцип. Продължават стъпките за предоставяне на адекватен отговор на нуждите на настанените деца чрез осигуряването на подкрепа, насочена към адаптиране към живота в България. 
Възможността за ретроактивно покриване на разходите за услуги от операциите на ДАБ и МОМ се утвърди като ефективен инструмент за гарантиране непрекъсваемост в предоставянето на услуги и допринесе за преизпълнението на стойността на показател O.1.1, който надвиши целевата стойност за 2029 г. До момента 28 676 ГТС получиха услуги по проектите, като в рамките счетоводната година 8 862 от тях получиха услуги по три операции.
Приключи оценката на СД AMIF/2023/SA/1.2.1/10, като в края на периода започна и физическото му изпълнение.
Финансирането по Специфична цел 2 е последователно ориентирано към предоставяне на интегриран пакет от мерки за улесняване на интеграцията и подпомагане на адаптацията. Този подход отчита многопластовия процес, изискващ координирани интервенции в областта на образованието и социалното включване. В контекста на националните политики за насърчаване на трудовата мобилност е договорен целенасочен финансов ресурс за информиране и консултиране относно условията за пребиваване и заетост в България. Акцентът отново е поставен върху използването на законни канали за професионална миграция като инструмент за превенция на незаконната миграция и недекларираната заетост. В изпълнение е операция за насърчаване на законната миграция на граждани от Грузия и Молдова. Друга операция пък допринася за улесняването на процеса за комуникацията с работодатели чрез създаване на онлайн платформа и провеждане на мащабна информационна кампания в България, Молдова, Украйна, Албания, Армения и Виетнам. 
Паралелно започнаха и дейности за социална интеграция – 136 лица взеха участие в курсове по български език като интересът към тях от страна на неправителствения сектор и МОМ остава устойчив. В средата на периода стартира и изпълнението на СД AMIF/2023/SA/1.2.3/05. 
Комбинирането на мерки за информиране и езиково обучение има синергичен ефект, който надхвърля отделните операции. Активното участие на международните организации допринася за повишаване на доверието сред целевите групи като ключов фактор за ефективност на мерките.
Операциите на дирекция „Миграция“ в рамките на Специфична цел 3 допринасят за подобряване на процедурите и условията за настаняване на нелегално пребиваващи. Осигурява се регулярна подкрепа и за оперативни разходи за поддържане на условия в СДВНЧ. Значителен напредък е отбелязан в рамките на показател R.3.7. като изведените до момента принудително лица достигат 385 (301 от които в рамките на счетоводната година). Данните показват устойчива тенденция – около 93 % от общия брой на върнатите са мъже в активна възраст.
За преодоляване на практическите трудности при връщането са предвидени и дейности за насърчаване на доброволното връщане и реинтеграция. В изпълнение е една операция на МОМ.
С цел гарантиране спазването на законовите процедури е необходим контрол върху случаите на принудително връщане. Нормативната рамка беше подобрена чрез разработването на Единни стандарти за мониторинг на принудителното връщане. В предходния програмен период бяха наблюдавани 15 операции като бяха изготвени мониторингови и аналитичен доклад. В продължение на усилията за усървършенстване на оперативните процедури и гарантиране, че същите са в съответствие с общите стандарти на ЕС, в края на периода стартира операция за наблюдение на принудителното връщане. Този двоен подход – оперативен и контролен – ограничава рисковете от нарушения, повишава прозрачността и създава предпоставки за голяма обществена и институционална легитимност на политиките за връщане.
Обученията на ключови администрации са основен фактор за устойчив капацитет. Стартира операция на Изпълнителна агенция „Главна инспекция по труда“ за обучения по темите за незаконна миграция и трудова мобилност. 
През декември 2024 г. в изпълнение на ангажиментите по презаселване в рамките на Специфична цел 4 бяха презаселени 11 ГТС. Три операции са в процес на изпълнение - една на ДАБ при МС и две за райони в рамките на гр. София. В изпълнение са и три нови операции – една на  ДАБ при МС за преместване и две за общини в гр. София и гр. Бургас.
В изпълнение на принципа на партньорството са проведени 2 заседания и 2 процедури за неприсъствено вземане на решения на Комитета за наблюдение като Управляващият орган (УО) осигурява широка публичност на партньорите и чрез провеждане на редовни информационни събития. Организирани са 2 събития и 1 обучение за заинтересовани организации за ефективното изпълнение на одобрените операции. През следващата счетоводна година е планирано и финансиране за бенефициенти от Техническата помощ с цел надграждане на квалификацията на екипите и постигане на устойчиви резултати.
През февруари 2025 г. УО получи уведомление за увеличаването на финансирането в рамките на тематичния механизъм. Подкрепата за изпълнение на Пакта за миграция и убежище ще бъде реализирана чрез специфично действие като документацията е разпространена през март 2025 г. Допълнителното финансиране ще бъде осигурено и след извършения междинен преглед на програмата, като това ще създаде възможности за разширяване на интервенциите. Процесът е разделен в два етапа. Първият е стратегически диалог между ЕК, УО и Националната точка за контакт на стратегическо ниво за подготовка за прилагане на Пакта (ДЕСМС-МВР). След постигане на съгласие, на втори етап стартира изменение на програмата. През април 2025 г. на ЕК са изпратени апликационните форми за мерките, включени в Плана за изпълнение на Пакта с финансиране по ФУМИ, както и средствата от междинния преглед. На 11 април 2025 г. и 12 май 2025 г. са проведени срещи с ЕК. 


1.2.	Проблеми, засягащи качеството на изпълнението — член 35, параграф 2, буква б) от Регламент (ЕС) 2021/1147
За всяка специфична цел опишете всички проблеми, засягащи качеството на изпълнението на програмата през счетоводната година, и всички действия, предприети за тяхното решаване. 
Когато е възможно и уместно, ви приканваме да правите разлика между проблемите, свързани с:
1. недостатъчно докладване на постиженията[footnoteRef:2]; [2: 	Това се отнася до ситуацията, при която има разлика между номиналната степен на постигане на целевата стойност, измерено чрез показателите, и действителния напредък в изпълнението. Например недостатъчното докладване за крайни продукти и резултати може да се дължи на проблеми с разработването на ИТ системата, на текущи операции, за които все още не са докладвани крайни продукти и резултати, на проблеми със събирането на данни, водещи до бавно или непълно докладване и др.] 

определянето на целевите стойности[footnoteRef:3]; [3: 	Това се отнася до ситуация, при която ниската степен на постигане на целевата стойност не се дължи на бавен напредък, а по-скоро на неправилно или нереалистично определяне на целевите стойности. Тук може да става въпрос за поуките, извлечени във връзка със създаването на методиката за определяне на целевите стойности — например погрешни или непълни допускания или проблеми с избраните референтни стойности на показателите — и всякакви планирани промени в нея.] 

процедурни забавяния и административния капацитет[footnoteRef:4]; [4: 	Например проблеми, свързани с тръжните процедури, одитните процедури, липсата на ресурси на равнището на управляващия орган, непредвидено забавяне в приемането на програмата и др.] 

контекстуални промени[footnoteRef:5]; [5: 	Това може да включва например социално-икономически или политически фактори, промени в нормативната уредба и др.] 

планирането и/или изпълнението на операциите[footnoteRef:6];  [6: 	Например проблеми, свързани с обхвата на действието (напр. критерии за допустимост), слаб интерес от страна на бенефициерите или участниците, всякакви отклонения в изпълнението на действието и др. ] 

всякакви други въпроси. 
Опишете всички промени в стратегията или националните цели, или фактори, които могат да доведат до бъдещи промени, както и измененията, до които тези промени са довели в прогнозните целеви стойности съгласно методиката за установяване на рамката за качество на изпълнението.
Включете информация за всички евентуални мотивирани становища на Комисията във връзка с производства за установяване на неизпълнение на задължения съгласно член 258 от Договора за функционирането на Европейския съюз (ДФЕС), които са свързани с изпълнението на фонда.
	[bookmark: _Hlk219730230]За целите на докладването на напредъка в постигане на заложените цели по Програмата по ФУМИ беше извършен преглед на изпълняваните операции в периода на отчет, в резултат от което  не бяха идентифицирани проблеми, които биха могли да имат значителен ефект върху качеството на изпълнението на Програмата. Прегледът показава, че :
1. Всички операции, възложени за изпълнение на конкретни бенефициенти, отговарят на целите и приоритетите на Програмата;
2. Операциите в процес на изпълнение отбелязват стабилен напредък в реализация си, което рефлектира в постигането на предвидените в Програмата показатели за продукт, съгласно представената инфромация в SFC 2021;
3. Не се идентифицира забава при договарянето на средства по всяка от специфичните цели, вкл. по специфичните дейнствия. Изпълнено е изискването на чл. 17, пара 2 на Регламент (ЕС) 2021/1147 на Европейския парламент и на Съвета, с което е изпълнено условието за получаване на допълнителна сума, предвидена в чл. 13, пара 1, буква „б“. Също така следва да се отблежи много високия процент на договорени средства по програмата в края на счетоводната година – 91,5%, както и липсата на стратирана процедура за отмяна на бюджетни задължения
4. Може да се заключи, че операциите в Програмата са добре бюжетирани и осигуряват необходимият финансов ресурс, съответстващ на обема и продължителността на планираните дейности;
5. Проблеми, констатирани в предходни периоди (напр. 2014-2020),  напр. като забава при провеждане на процедури за възлагане на обществени поръчки, водеща съответно до закъснения при реализацията на проектните дейности, не са актуални към изпълнението на Програмата по ФУМИ в периода на доклада. Натрупаният опит при бенефициентите допринася за навременната подготовка на необходимите документи, стартиранрто и приклюването на процедурите в първоначално определените срокове за реализация на конкретните операции и техните специфични дейности;
6. В резултат от ниското ниво на инфлация през счетоводната година се наблюдава значителна стабилност на цените на услугите и доставките на стоки, което от своя страна води до предвидимост на необходимия бюджет за реализация на даддена операция или дейностите, включени в нея. Това е предпоставка за намаляване на броя на случаите, в които договорът/заповедта за възлагане на излълнението на операцията трябва да бъде изменян с допълнително споразумение, което намалява административния товар както за Управляващия орган (УО), така и за бенефициентите, и не налага непредвидени забавания на изпълненеито;
7. Все пак сравнително честите промени в експертния състав, ангажиран с реализацията на проектните дейности, реалокации на средтсва в резултат от спестявания и, в редки случаи, удължаване на срок за изпълнение водят до изменения на договорите/заповедите за  излълнението на операциите и могат да бъдат посочени като пример за административен товар;
8. По отношение на идентифицирани проблеми, които биха могли да въздействат негативно на изпълнението на предвидените действия, следва да се посочи ограничението, поставено в Постановление на Министерския съвет № 86 от 1 юни 2023 г. за определяне на национални правила за допустимост на разходите по програмите, финансирани от европейските фондове при споделено управление, за програмен период 2021 - 2027 г. По отношение на предвидените мерки за интеграция е предвиден срок за подкрепа не по-дълъг от 12 месеца, считано от датата на приемане на гражданина на третата държава. По отношение на предвидените мерки за реитреграционна подкрепа след завръщане в третата държава отново е предвидено същото времево ограничение от 12 месеца, считано от датата на връщане на гражданина на третата държава. Заложените срокове ограничават изпълнението на мерките по финансираните в отчетния период проекти в двете посочени области. По искане на бенефициента по част от проектите - Мисията на международната организация по миграция в България, въпросът е обсъден в рамките на заседание на Комитета за наблюдение по ФУМИ през юни 20205 г. и искането е препратено от страна на УО по ФУМИ към дирекция „Централно координационно звено“ в Министерския съвет за иницииране на изменение на постановлението;
9. През счетоводната година не са получени мотивирани становища на Комисията във връзка с производства за установяване на неизпълнение на задължения съгласно член 258 от Договора за функционирането на Европейския съюз (ДФЕС), които са свързани с изпълнението на фонда.
Въпреки положителните заключения от прегледа на изпълнението през периода, обхванат от настоящия доклад, съществува реална вероятност от забава при изпълнението на Програмата по ФУМИ с оглед на допълнителното финансиране, добавено от междинния преглед и на допълнителните средства по Пакта за миграция и убежище. Допълнителното финансиране означава, че в Програмата по ФУМИ ще бъдат включени нови операции или ще бъдат завишени договорените вече средства на вече изпълняващи се операции. Характерът на тези дейности, предвиждащи основно строително-монтажни работи, би могъл да бъде потенциален риск, тъй като възлагането на договорите по процедутите за обществени поръчки и самото им изпълнение изискват доста продължителен срок, който следва да се съобрази с периода на допустимост на разходите. От своя страна УО предвижда мерки за минимизиране на потенциални проблеми, като използване на опростени варианти на разходи, дофинансиране (завишаване на бюджета) на вече сключени договори за предоставяне на безвъзмездна финансова помощ и т.н.


1.3.	Специфични мерки за смекчаване на последиците
Ако е приложимо, опишете накратко как дейностите по програмата са допринесли за смекчаване на последиците от евентуални внезапни промени в миграционния натиск в резултат на непредвидено влошаване на социално-икономическата или политическата ситуация в съответните трети държави. Когато е възможно, посочете обема на преразпределените за тази цел ресурси и свързаните с тях крайни продукти и постигнати резултати. 
Обърнете специално внимание на дейностите, извършвани за смекчаване на последиците от подобни внезапни промени, чието изпълнение може да не бъде изцяло обхванато от общите показатели за крайните продукти и резултатите. 
	След пълномащабното нахлуване в Украйна от Руската федерация, милиони остават разселени както в страната, така и в европейските страни. Сред тях България, подобно на други страни от ЕС, е изправена пред значителни предизвикателства при настаняването на бежанците, което натоварва социалните й системи. Въпреки че спешната животоспасяваща помощ остава активна, продължаващата война изисква повече средносрочни и дългосрочни политики и интервенции, които също така отговарят на променящите се нужди и подкрепят социално-икономическото включване. За да отговори на тези нужди и предизвикателства, МОМ България, в сътрудничество с Българския Червен кръст, предложи холистичен, многосекторен подход за подкрепа. Това включва улесняване на достъпа до основни услуги като здравеопазване, образование и социални грижи; осигуряване на подкрепа за препитание, кариерно ориентиране, развитие на умения, грижи за деца и езикови курсове, и повишаване на капацитета на централните и местните власти. През декември 2023 г. от ЕК бе одобрено подадено от България проектно предложение за Специфично действие с наименование „Подкрепа за интеграция на бежанци от Украйна: Принос към усилията на правителството на България за изпълнение на ангажиментите за изпълнение на Директивата за временна закрила“ AMIF/2023/SA/1.2.3/05. Проектното предложение е включено в програмата на Република България по ФУМИ през април 2024 г. и след проведената процедура за директно предоставяне е сключен договор за изпълнението му с Меджународната организация по миграция в партньорство с Българския Червен кръст (вж. т. 1.5 Специфични действия)


1.4.	Оперативна подкрепа — член 21, параграф 3 от Регламент (ЕС) 2021/1147
Ако през счетоводната година е била използвана оперативна подкрепа, опишете как тя е допринесла за постигането на целите на фонда[footnoteRef:7].  [7: 	Ако е приложимо за тази цел, посочете информацията, която попада в обхвата на Регламент (ЕС) 2021/1147 и е на разположение в резултат на оценки по Шенген, извършени съгласно Регламент (ЕС) № 1053/2013 на Съвета от 7 октомври 2013 г. за създаването на механизъм за оценка и наблюдение с цел проверка на прилагането на достиженията на правото от Шенген и за отмяна на решението на изпълнителния комитет от 16 септември 1998 г. за оценка и прилагане на Споразумението от Шенген (ОВ L 295, 6.11.2013 г., стр. 27) и Регламент (ЕС) 2022/922 на Съвета от 9 юни 2022 г. относно създаването и функционирането на механизъм за оценка и наблюдение с цел проверка на прилагането на достиженията на правото от Шенген и за отмяна на Регламент (ЕС) № 1053/2013 (ОВ L 160, 15.6.2022 г., стр. 1).] 

Ако общите кумулативни допустими разходи за оперативна подкрепа за операциите, избрани за подпомагане, надвишават 15 % от общия размер на разпределените за програмата средства в края на счетоводната година, обяснете причините за това. Освен това, ако съществува риск прагът да бъде превишен до края на програмния период, опишете мерките, предвидени за смекчаване на последиците от това. 
	Tри са изпълняваните операции за оперативна подкрепа през счетоводната 2025 година, две от които по Специфична цел 3 „Връщане“ – „Осигуряване на средства за подобряване на условията за настаняване и сигурността в СДВНЧ“ и „Оперативна подкрепа за миграционен контрол и противодействие на незаконната миграция“, и една по Специфична цел 1 „Обща европейска система за убежище“ – „Оперативна подкрепа чрез наемане на допълнителен персонал и текуща поддръжка в ДАБ при МС“. Всички те са финансирани в резултат от процедури за директно предоставяне на безвъзмездна финансова помощ и бенефициенти са Държавна агенция за бежанците при Министерския съвет (ДАБ) и дирекция „Миграция“ (ДМ) при Министерство на вътрешните работи.
Трите операции осигуряват поддръжка, наемане на допълнителен персонал и доставка на оборудване за местата за настаняване с цел подържане на нивото на създадените в тях условия за пребиваване, така че те да са в съответствие със заложените стандарти на ниво Европейски съюз. Тези операции представляват продължение на дейности от предходния програмен период, и предоставят възможност за непрекъсната подкрепа за центровете за настаняване на граждани на трети страни (ГТС) в условията на миграционен настиск. Част от дейностите се финансират ретроактивно.
В отчетния период се наблюдава постоянен, стабилен прогрес при изпълнение на заложените дейности във всяка една от операциите. Следва да се посочи, че по отношение на операция „Осигуряване на средства за подобряване на условията за настаняване и сигурността в СДВНЧ“ предоставянето на охранителната услуга е приключило в края на 2024 г. поради изчерпване на предвидения финансов ресурс. Постигнатата стойност на показателя за крайния продукт, също отразява броя на месеците, в които охранителната услуга е била финансирана. Към момента на подготовката на доклада се търси възможност за дпълнително финансиране на дейността. Активно се изпълняват строително-ремонтни дейности за подобряване на условията за настаняване на незаконно пребиваващи ГТС, което се вижда и от другият показател, постигнат на 75%, предвид отчетената стойност от 300 преоборудвани и обновени места, спрямо целевата стойност от 400 бр., чиято стойност отразява работата по реновиране на инфраструктурата.
Тази информация е приложима и по операция, договорена за финансиране на „Оперативна подкрепа чрез наемане на допълнителен персонал и текуща поддръжка в ДАБ при МС“. Бенефициентът поддържа необходимия брой допълнително нает персонал, за което също свидетелства напредъка в изпълнението на показателя за краен продукт - броят на месеците, през които е осигурена подкрепата  нараства пропорционално на изминалия период на изпълнение на операцията – 21 мсеца спрямо заложените 29 месеца. Тези стойности са приложими и за броя на месеците, в които са извършвани дейности за текуща поддръжка на инфраструктурата, като констатацията се подкрепя и от високия процент на постигане на показателя за броя на обновени или преоборудвани места, особено този за непридружени непълнолетни лица, където показателят е преизпълнен – 138 бр. помещения при предвидени 120 бр.
По втората операция с бенефициент дирекция „Миграция“ също не се наблюдава забава при изпълнението ѝ, предвид факта, че към края на отчетния период има обяване процедура за доставка на предвиденото оборудване и комсиията за оценка разглежда подадените оферти от страна на потенциалните изпълнители.
Извършените разходи, декларирани за възстановяване от страна на бенефициентите, също свидетелстват за регулярния напредък в реализацията на споразуменията за  предоставяне на оперативна подкрепа, предвид факта че по двете операции за подобряване на условията за настаняване на ГТС, размерът на възстановените средтства надхвърля 70%.
Към 30.06.2025 г. договорените средства за оперативна подкрепа са в размер на 9,64 % от общия размер на средствата по Програмата по ФУМИ. Управляващият орган следи за спазването на одобрения максимален размер на финансирането за оперативна подкрепа и чрез въведените контроли гарантира, че той ще бъде спазен при окончателното отчитане на изпълнението на програмата по ФУМИ.


1.5.	Специфични действия[footnoteRef:8]    [8: 	При специфични действия с транснационален характер обхватът на настоящия раздел варира в зависимост от разпределението на ролите и отговорностите между водещите държави членки и другите участващи държави членки, както и от избора на използвания метод за докладване. Това е описано в бележката на Комисията от 14 февруари 2022 г. „Транснационални специфични действия по линия на фонд „Убежище, миграция и интеграция“ (ФУМИ), Инструмента за финансова подкрепа за управлението на границите и визовата политика и фонд „Вътрешна сигурност“ — договорености между партньорите“ (Ares (2022)1060102).] 

Опишете основните постижения за всички специфични действия, извършени през счетоводната година, и как те са допринесли за постигането на целите на програмата и за създаването на добавена стойност от Съюза[footnoteRef:9].   [9: 	Добавената стойност от Съюза се определя като генерирането на резултати, които надхвърлят резултатите, които държавите членки биха могли да постигнат със самостоятелни действия. ] 

Опишете как отделните действия са довели до напредък, както в процедурно[footnoteRef:10], така и в оперативно отношение[footnoteRef:11], и изтъкнете всички проблеми, засягащи тяхното изпълнение, по-специално риска от непълно усвояване на средствата.  [10: 	Например във връзка с дейности по възлагане на обществени поръчки или други предприети подготвителни стъпки.]  [11: 	Например по отношение на крайните продукти, резултатите и др.] 

Ако е приложимо, представете разбивка на тази информация по проекти. Ако се очаква отклонение от първоначалното планиране, обяснете причините за това, опишете всички предприети смекчаващи действия и представете преразгледания график.
	В отчетния период са договорени две Специфични действия (СД) по програмата по ФУМИ - „Подкрепа за интеграция на бежанци от Украйна: Принос към усилията на правителството на България за изпълнение на ангажиментите за изпълнение на Директивата за временна закрила“ (AMIF/2023/SA/1.2.3/05) и „Създаване на алтернативни решения за комплексни социални услуги за непридружени малолетни и непълнолетни лица в България“ (AMIF/2023/SA/1.2.1/10). След одобрението им от ЕК в края на 2023 г. и изменението на Програмата по ФУМИ, двете СД са включени в процедура на директно договаряне и в резултат са подписани договори за предоставяне на безвъзмездна финансова помощ.
По СД AMIF/2023/SA/1.2.3/05 договорът за финансиране е подписан на 30.01.2025 г. с период на изпълнение е 48 месеца. Предвид началната фаза на изпълнение, не би могло да се отчете особен напредък в реализацията му. Въпреки това бенефициентът - Мисията на Международната организация по миграция в България (МОМ) и партньорът - Български Червен кръст, са стартирали предоставянето на консултации на лицата от целевата група, в т.ч. социлани, правни, психологически, както и дейността за ориентиране в пазара на труда на гражданите на Украйна. Общият брой на консултираните лица е 315, при предвидена целева стойност от 12 000.
Партньорите са започнали и подготовката на процедурите за възлагане на обществени поръчки – организиране и провеждане на курсове по български език и на информационни събития, отпечатване и разпространение на информационни и рекламни материали и др.
В Постановление на Министерския съвет (МС) № 86/01.06.2023 г. за определяне на национални правила за допустимост на разходите за програмен период 2021-2027 г. е предвиден срок за подкрепа не по-дълъг от 12 месеца, считано от датата на приемане на ГТС. Бенефициентът по част от проектите – МОМ, счита, че заложените срокове ограничават изпълнението на мерките по финансираните проекти, предвид което въпросът е обсъден в рамките на заседание на КН по ФУМИ през юни 20205 г. и искането е препратено от страна на УО по ФУМИ към дирекция „Централно координационно звено“ в МС за иницииране на изменение на постановлението.
Договорът за БФП по СД AMIF/2023/SA/1.2.1/10 е подписан на 20.06.2025 г., а началната дата на 48-месечния период на изпълнение е 01.07.2025 г.
По отношение на предстоящите СД през януари 2025 от ЕК e одобрен проект за изпълнение по ФУМИ - SA AMIF/2024/SA/3.3.1/04 „Повишаване на ефективността на националната система за стимулиране и подпомагане на връщането на граждани на трети страни“ с бюджет 3 471 080 евро.
През април 2025 г. УО изпрати изменена програма, одобрена от ЕК с Решение C(2025)4146/ 22.06.2025 г.
На 21 февруари 2025 г. в УО е получено писмо на ЕК за увеличаване на финансирането в рамките на тематичния механизъм по ФУМИ и приемането на годишната работна програма на ЕК за годините от 2023 г. до 2025 г. за действия, изпълнявани при пряко и непряко управление, и за годините от 2023 до 2027 г. за действия, изпълнявани при споделено управление. Финансирането по ФУМИ за България възлиза на 40 479 776 евро, вкл. национално съфинансиране. От ЕК е предвидено подкрепата за държавите членки за изпълнение на Пакта за миграция и убежище (Пакта) да бъде реализирана чрез изпълнението на специфично действие по ФУМИ, като съответната документация за него е разпространена през м. март 2025 г. 
В рамките на междинния преглед (МП) на програмата по ФУМИ, от ЕК е извършена оценка на изпълнението на условията, заложени в чл. 17(2) от Регламент 2021/1147, въз основа на критериите и референтните години, посочени в Приложение I към същия. На 27 януари 2025 г. е получено писмо за средствата определени за България в рамките на извършения МП на програмата по ФУМИ и определеното финансиране възлиза на 19 215 135 евро, вкл. национално съфинансиране.
Общо допълнителните средства по програмата по ФУМИ в рамките на МП и Пакта са 59 694 910 евро, вкл. национално съфинансиране. С писмо от 14 март 2025 г. от ЕК са изпратени указания за процеса на предоставяне на разпределените средства от МП на програмите и специфичните действия в подкрепа за прилагане на Пакта. 
Първият, от двата етапа, е стратегически диалог между ЕК, УО по ФУМИ и Националната точка за контакт на стратегическо ниво за подготовка за прилагане на Пакта (ДЕСМС-МВР). След договаряне на предложените мерки за финансиране, на втори етап стартира изменение на програмата по ФУМИ.
На 17 април 2025 г. на ЕК са изпратени апликационните форми с мерките, включени в Плана за изпълнение на Пакта с финансиране по ФУМИ, както и средствата от МП на програмата. В рамките на политическия диалог през април и май 2025 г. са проведени срещи с ЕК за прегелд на изпратения комплект документи. 
ДМП координира процеса на подготовка на апликационните форми и изготви проект на изменена програма по ФУМИ, който бе одобрен от Комитета за наблюдение по ФУМИ и предварително съгласуван с ЕК с оглед изпращане чрез системата за обмен на данни SFC (изпратена на 02.07.2025 г. и одобрена на 30.10.2025 г.)


В таблицата по-долу въведете подробна информация за всички национални специфични действия, изпълнени в рамките на програмата. Докладването относно транснационалните специфични действия следва да съответства на избрания вариант за докладване[footnoteRef:12]. [12: 	Както е посочено в бележката на Комисията от 14 февруари 2022 г. (Ares (2022)1060102).] 

	Специфична цел
	Наименование/референтен номер на действието
	Бенефициер
	Период на изпълнение
	Допустима цена[footnoteRef:13] [13: 	Обща допустима цена на избраните операции, докладвани на Комисията до 31 юли през последната счетоводна година.] 

	Допустими разходи[footnoteRef:14] [14: 	Общ размер на допустимите разходи, декларирани от бенефициерите пред управителния орган, до 31 юли през последната счетоводна година.] 

	Напредък по съответните общи и/или специфични за програмата показатели[footnoteRef:15] [15: 	Ако специфичните действия представляват допълване на предишни операции и няма специални механизми за мониторинг, докладвайте за крайните продукти и резултатите на пропорционална основа.] 


	
	
	
	
	
	
	Краен продукт
	Резултат

	Специфична цел 1
	AMIF/2023/SA/1.2.1/10
	Държавна агенция за бежанците
	48 месеца от 30.01.2025 г.
	23 634 137,38 лв.
	0,0
	315/12 000
(O.2.3)
	н/п

	Специфична цел 2
	AMIF/2023/SA/1.2.3/05
	Мисия на Международна организация по миграция в България
	48 месеца от 01.07.2025 г.
	26 132610,30 лв.
	0,0
	н/п
	н/п

	Специфична цел 3
	AMIF/2024/SA/3.3.1/04
	Дирекция „Миграция“-МВР
	н/п
	0,0
	0,0
	н/п
	н/п



1.6.	Презаселване и преместване — член 35, параграф 2, букви ж) и з) от Регламент (ЕС) 2021/1147 
Докладвайте консолидираните данни за счетоводната година в таблицата по-долу.  
	Брой лица, приети в рамките на презаселване 
	Към 30.06.2025 г. са финансирани операции, свързани с презаселване на лица съгласно член 35, параграф 2, буква ж)  от Регламент (ЕС) 2021/1147. Презаселени са 11 граждани на трети страни. Няма промени в стойностите в  подаването на данни.        

	Брой лица, приети в рамките на хуманитарен прием в съответствие с член 19, параграф 2 от Регламент (ЕС) 2021/1147
	Към 30.06.2025 г. не са финансирани операции, свързани с хуманитарен прием на лица в съответствие с член 19, параграф 2 от Регламент (ЕС) 2021/1147 .

	Брой уязвими лица, приети в рамките на хуманитарен прием в съответствие с член 19, параграф 3 от Регламент (ЕС) 2021/1147
	Към 30.06.2025 г. не са финансирани операции, свързани с уязвими лица в съответствие с член 19, параграф 3 от Регламент (ЕС) 2021/1147. 

	Брой на кандидатите за международна закрила или на бенефициерите на международна закрила, прехвърлени към държавата 
	Към 30.06.2025 г. не са финансирани операции, свързани с преместване на лица към държавата съгласно член 35, параграф 2, буква з)  от Регламент (ЕС) 2021/1147.

	Брой на кандидатите за международна закрила или на бенефициерите на международна закрила, прехвърлени от държавата
	Към 30.06.2025 г. не са финансирани операции, свързани с преместване на лица от държавата съгласно член 35, параграф 2, буква з)  от Регламент (ЕС) 2021/1147.


Ако е приложимо, опишете корекциите или промените, направени в стойностите, изпращани два пъти в годината чрез модула за предаване на данни в системата за управление на фондовете в Европейския съюз (SFC) и отразени в горната таблица като част от консолидираните данни за счетоводната година. 
	Към крайната дата на отчетния период - 30.06.2025  г. по програмата на Република България по фонд „Убежище, миграция и интеграция“ не са извършени корекции или промени в стойностите, изпращани два пъти в годината чрез модула за предаване на данни в системата за управление на фондовете в Европейския съюз (SFC) като част от консолидираните данни за счетоводната година.


1.7.	Само през 2024 г.: Продължаване на проекти — член 39, параграф 4, буква д) от Регламент (ЕС) 2021/1147
Докладвайте за всички проекти, продължили след 1 януари 2021 г., които са били избрани и стартирани съгласно Регламент (ЕС) № 516/2014 на Европейския парламент и на Съвета[footnoteRef:16] в съответствие с Регламент (ЕС) № 514/2014 на Европейския парламент и на Съвета[footnoteRef:17]. [16: 	Регламент (ЕС) № 516/2014 на Европейския парламент и на Съвета от 16 април 2014 г. за създаване на фонд „Убежище, миграция и интеграция“ и за изменение на Решение 2008/381/ЕО на Съвета и отмяна на решения № 573/2007/ЕО и № 575/2007/ЕО на Европейския парламент и на Съвета и на Решение 2007/435/ЕО на Съвета (ОВ L 150, 20.5.2014 г., стр. 168).]  [17: 	Регламент (ЕС) № 514/2014 на Европейския парламент и на Съвета от 16 април 2014 г. за определяне на общи разпоредби за фонд „Убежище, миграция и интеграция“ и за инструмента за финансово подпомагане на полицейското сътрудничество, предотвратяването и борбата с престъпността и управлението на кризи (ОВ L 150, 20.5.2014 г., стр. 112).] 

	Към крайната дата на отчетния период - 30.06.2025 г. не са финансирани операции, които попадат в обхвата на член 39, параграф 4, буква д) от Регламент (ЕС) 2021/1147.


2.	Взаимно допълване — член 35, параграф 2, буква в) от Регламент (ЕС) 2021/1147
Опишете взаимното допълване и, ако е приложимо, полезните взаимодействия, постигнати през счетоводната година, между действията, подкрепени от фонда, и подкрепата, предоставена от други фондове на Съюза, и по-специално инструменти за външно финансиране[footnoteRef:18], Европейския социален фонд+ (ЕСФ+) или неговите предшественици, Европейския фонд за регионално развитие (ЕФРР) — било то по цел „Инвестиции за работни места и растеж“ или по цел „Европейско териториално сътрудничество“, фонд „Вътрешна сигурност“ (ФВС) и Инструмента за финансова подкрепа за управлението на границите и визовата политика[footnoteRef:19].  [18: 	По-специално Инструмента за съседство, сътрудничество за развитие и международно сътрудничество — Глобална Европа (ИССРМС) и Инструмента за предприсъединителна помощ (ИПП). ]  [19: 	Възможно е също да е от значение взаимното допълване с други имащи отношение фондове и програми на ЕС (напр. Механизма за възстановяване и устойчивост, „Еразъм+“, „Творческа Европа“, Кохезионния фонд, Фонда за справедлив преход).] 

Обърнете специално внимание на:
1. взаимното допълване с инструментите на Съюза за външно финансиране за действия, предприети във или по отношение на трети държави, като се подчертават аспектите, които са в съответствие с принципите и общите цели на външната политика на Съюза; както и
1. използването на благоприятстващи механизми, като например съществуващи организационни и процедурни договорености, които спомагат за постигането на полезни взаимодействия и взаимно допълване, както и на всички действия, предприети за подобряването на тези механизми през счетоводната година.
Ако е приложимо, опишете също така взаимното допълване на извършените дейности от гледна точка на укрепването на междуведомственото сътрудничество[footnoteRef:20]; [20: 	Като например сътрудничество на равнището на ЕС между държавите членки и между държавите членки и съответните органи, служби и агенции на ЕС, както и сътрудничество в национален план между компетентните органи във всяка държава членка.] 

	Поддържа се постоянна координация между Управляващия орган (УО) на програмата по ФУМИ и УО на програми, финансирани по други фондове от Регламент 2021/1060 и Споразумението за партньорство, за да се постигне максимален ефект от помощта в близки и сходни тематични области. С Постановление № 302 от 29.09.2022 г. на Министерски съвет (МС) са създадени Комитети за наблюдение (КН) на Споразумението за партньорство на Република България и на програмите, съфинансирани от ЕФСУ, за програмен период 2021- 2027 г. С Решение на МС № 712 от 06.10.2020 г. дирекция „Международни проекти“ (ДМП) в Министерството на вътрешните работи е определена за УО на трите програми в област „Вътрешни работи“ за периода 2021-2027 г., с което ДМП са възложени функции по управление и координация на всички програми в областта, за да се гарантира допълняемост и липса на припокриване на мерките. В изпълнение на националните изисквания е създаден КН на програмата по ФУМИ 2021-2027 г., в който са включени представители на съответните заинтересовани страни, работещи в областите на подкрепа на фонда – публични органи, международни и неправителствени организации, академичната общност, организации от икономическия и социалния сектор и регионални партньори. С постановление № 302 на МС на национално ниво са въведени механизми за осъществяване на ефективна координация между УО на програмите, финансирани от други фондове по Регламента за общоприложимите разпоредби в рамките на Споразумението за партньорство, чрез участие на представители в КН, за постиагне максимален ефект от помощта в близки и сходни тематични области. През посочения период представители на УО на програмата по ФУМИ вземат участие в заседанията на КН на фондовете, съфинансирани от ЕФСУ, съответно представители на посочените програми участват в заседанията и получават цялата информация по линия на КН по ФУМИ. Представителите на УО следят за допълняемост и липса на припокриване на операциите, които се обявяват за финансиране по съответните програми. С Решение № 275 от 6 април 2023 г. на Министерския съвет за одитен орган по програмата е определена Изпълнителна агенция „Одит на средствата от Европейския съюз“, с което се гарантира въвеждането на унифициран подход при управлението на средствата от ЕС и координацията между отговорните институции на национално ниво.
Базирана на стратегически документи, информация и анализи, програмата на България по ФУМИ 2021 – 2027 г. осигурява подкрепа по всичките четири специфични цели на фонда. Инвестициите са фокусирани върху ефикасното и координирано управление на миграцията с цел заместване на несигурните и незаконни пътища към Съюза със сигурни и законни такива. Инвестициите ще имат за цел осигуряване на подкрепа за една стабилна система за прием и настаняване, система за предоставяне на международна закрила и система за ефективно връщане на лица, които не отговарят или вече не отговарят на изискванията за престой в ЕС, като същевременно се осигурява допълване и взаимодействие с други форми на подкрепа. 
Основната част от финансовия ресурс по отношение мерките в областта на международната закрила се предоставя по линия на ФУМИ, който допълва средствата, осигурени от държавния бюджет чрез Държавната агенция за бежанците.
Подпомагането в областта на интеграцията на граждани на трети държави е разделено между отделни фондове на ЕС. ФУМИ предоставя мерки за първоначална адаптация и ориентиране до включването на кандидатите или лицата, получили международна закрила в системите на образование, здравеопазване и заетост. На национално ниво тази подкрепа се предоставя изключително чрез европейско финансиране в рамките на програмата по ФУМИ. Средствата се отпускат от националния бюджет на съответните държавни органи само за изпълнение на регулярната им дейност и задачи. Европейският социален фонд+ (ЕСФ+) допълва ФУМИ за всички мерки, свързани със средносрочна и дългосрочна интеграция, по-специално мерките, свързани с интеграция на пазара на труда на граждани на трети страни, при условие че имат достъп до пазара на труда. ФУМИ е основният инструмент за осигуряване на подкрепа за приемането на граждани на трети държави. Мерките за интеграция, по-специално изграждането, разширяването и достъпът до качествени, масови, несегрегирани, приобщаващи и устойчиви услуги в образованието, заетостта, жилищата, социалните, здравните и детските грижи се финансират от ЕСФ+ (образование, приобщаване и пазар на труда мерки) и ЕФРР. По Еразъм+ има потенциал за действия за подобряване на образователната система и адаптирането й към специалните нужди на мигрантите. Действия за дългосрочно изграждане на капацитет могат да са полезно допълнение и да доразвият действията, подпомагани със средства от ФУМИ, насочени главно към мерки за ранно образование и интеграция, по-специално във фазата на приемане. Мерки, свързани с пазара на труда, по ЕСФ+ ще бъдат насочени към мигранти, придобили съответни трудови права в България.
Прилагането на процедурите за връщане се подпомага по ФУМИ (принудително връщане и подпомогнато доброволно връщане и реинтеграция) и се допълва чрез средства от Европейската агенция за гранична и брегова охрана (Frontex, съвместни операции по връщане) и средства от националния бюджет (по споразумения за реадмисия).
Държавна агенция за бежанците изпълнява проект за разработване на техническа спецификация за изграждане на автоматизирана информационна система (АИС) за прилагане на процедурата за международна закрила в България по Инструмента за техническа помощ на Генерална дирекция „Реформи“ към ЕК. На следващ етап, с подкрепата по Швейцарско-българската програма, се предвижда реалното изграждане и въвеждане в експлоатация на новата АИС, включваща основни модули за регистрация, настаняване и контрол на достъп, обработка на документи, контрол на качеството, съдебна фаза, електронно съгласуване на заявления за издаване на лични документи, процедури по Дъблинския регламент и статистика на данните.
Изпълнението на посочените проекти ще допринесе за подобряване на Общата европейска система за убежище и в този смисъл ще допълни подкрепата по проектите, изпълнявани в рамките на Специфична цел 1 от програмата на България по ФУМИ.


3.	Прилагане на достиженията на правото на Съюза, сътрудничество и солидарност — член 35, параграф 2, буква г) от Регламент (ЕС) 2021/1147
Опишете накратко как през счетоводната година програмата е допринесла за прилагането на достиженията на правото на Съюза в областта на убежището, законната миграция, интеграцията, връщането и незаконната миграция и съответните планове за действие, както и за сътрудничеството и солидарността между държавите членки.
	Реализацията на програмата по ФУМИ допринася за изпълнението на приоритете и осъществяването на целите, в съответсвие с ангажиментите, произтичащи от членството на страната ни в ЕС. В програмата са идентифицирани  операциите, които ще бъдат финансирани, свързани с  подобряване на условията за прием и настаняване, провеждане на процедурите за международна закрила в съответствие с европейското законодателство, подобряване процеса на асистирано и доброволно връщане на граждани на трети страни в страните на произход и др. 
Финансираните проекти в областта на убежището допринасят за укрепването и развитието на общата политика на ЕС в тази сфера, като се зачита както националния интерес, така и съответните достижения на правото и международните задължения на ЕС и България. Проектите в тази област, като например „Подкрепа за непридружени малолетни и непълнолетни лица, настанени в сигурни зони“ и „Предоставяне на подкрепа на лица, търсещи международна закрила в България“ са изцяло съобразени и допринасят за постигане на целите на Националната стратегия по миграция за периода 2021-2025.
Проектите, финансирани в отчетния период в областта на интеграцията, като например проект „Информационни центрове за мигранти - подкрепа за социално включване на мигранти в България“ представят интегрирана подкрепа като допринасят за изпълнение на Националната стратегия на Република България по миграция (2021-2025), в която изрично е посочено, че „Политиката по интеграция на мигрантите, които законно пребивават в страната, се провежда съобразно Общите основни принципи за интеграция на мигранти в ЕС.“ Проектните предложения са насочени към подпомагане на интеграцията на законно пребиваващи граждани на трети държави, в това число и лица, търсещи и получили международна закрила и временна закрила и в този смисъл са изцяло в съответствие, както с актовете на ЕС в областта на управлението на миграционните потоци, така и националните стратегически документи на Република България в сферата на миграция, убежище и интеграция. Част от мерките по финансираните проекти по-специално допринасят за изпълнение на Националния план за прилагане на Пакта на ЕС за миграция и убежище, като например мерките за правна помощ, превод и подкрепата за уязвими лица. 
Сключените споразумения с Държавната агенция за бежанците и общини в Република България за изпълнение на презаселване са напълно съобразени и с акцента в Националната стратегия, който изисква по отношение на интеграцията на лицата, получили международна закрила да се разработва и прилага целенасочена политика за интеграция. Изпълнението на посочените мерки допринася изцяло към политиката на солидарност и споделено разпределение на отговорностите в ЕС.  
Проектите в областта на легалната миграция като проект „Насърчаване на законната миграция от Молдова и Грузия към България“ създават условия за установяване на легални пътища за прием и легален престой в Република България на граждани на трети държави в изпълнение на сключените спогодби за регулиране на трудовата миграция с посочените държави. В този контекст и в изпълнение на Директива 2009/52/ЕО на Европейския парламент и на Съвета от 18 юни 2009 г. за предвиждане на минимални стандарти за санкциите и мерките срещу работодатели на незаконно пребиваващи граждани на трета държава са и мерките за повишаване на капацитета на ИА „Главна инспекция по труда“, включени във финансирания през отчетния период проект. 
Мерките за борба с нелегалната миграция и в областта на доброволното и принудителното връщане допринасят към постигането на целите на Националната стратегия по миграция 2021-2025, както и целите на Националната стратегия за интегрирано гранично управление в Република България. Сътрудничеството с други ДЧ е застъпено чрез финансирания през отчетния период  проект „Информация и подкрепа за доброволно връщане и реинтеграция“ по линия на посещения в ДЧ  с доказан опит и добри практики в областта на връщането и реинтеграцията.


4.	Комуникация и видимост — член 35, параграф 2, буква д) от Регламент (ЕС) 2021/1147
Опишете как са били изпълнени дейностите за осъществяване на комуникация и осигуряване на видимост през счетоводната година. По-специално, посочете напредъка, постигнат по отношение на целите, определени в комуникационната стратегия, измерен чрез съответните показатели и техните целеви стойности. Ако е приложимо, опишете всички добри практики за достигане до целевите групи и/или разпространение и оползотворяване на резултатите от проектите.
	През отчетния период УО продължи активното изпълнение на комуникационната стратегия на програмата.
Основната комуникационна цел на УО е популяризирането на европейското финансиране и постигнатите резултати по програмата, както и повишаването на информираността на широката общественост и на всички заинтересовани страни – бенефициенти, медии, лидери на мнение и неправителствени организации.
Уебсайтът на УО (https://www.mvr.bg/dmp) функционира като основен комуникационен канал, осигуряващ своевременна и актуална информация, както и бърз и лесен достъп до документи, новини и публикации, свързани с изпълнението на програмата.
Фейсбук страницата „Фондове в област „Вътрешни работи“ продължи активно да популяризира дейностите по проектите, постигнатите резултати и ползите за обществото.
https://www.facebook.com/HomeAffairsFundsBG
През отчетната година съдържанието, публикувано във Фейсбук страницата, достигна до 65 000 потребители (reach), което представлява ръст от 301% спрямо предходния отчетен период.
LinkedIn страницата на УО се утвърди като допълнителен комуникационен канал за достигане до професионална аудитория, като през отчетния период бяха реализирани над 13 000 импресии.
https://www.linkedin.com/company/home-affairs-funds-bg
Чрез уебсайта и социалните мрежи на УО бяха публикувани общо 40 публикации. Част от тях бяха споделени и на Единния информационен портал с цел осигуряване на прозрачност и публичност на процесите по програмата.( www.eufunds.bg)
През отчетния период УО организира годишно обучение за изпълнение на проекти по програмите в област „Вътрешни работи“, в което взеха участие 70 представители на бенефициентите. В рамките на сесията, посветена на публичност и комуникация, бяха разяснени приложимите изисквания, насоките за тяхното прилагане и представени най-добри практики. Участниците обсъдиха съвместно и възможности за подобряване на комуникацията на проектите, финансирани по фонда.
В отчетния период УО изиска от всички бенефициенти да поставят на заглавната страница на своите интернет сайтове активен банер с емблемата „Съфинансирано от Европейския съюз“, водещ към страница с информация за проектите, финансирани по програмата. Наблюдава значително подобрение в спазването на изискванията за публичност и комуникация от страна на бенефициентите, включително по отношение на използването на задължителните визуални елементи и видимостта на финансирането.
Събития (информационни дни, откриващи или закриващи срещи, обучения):
· 1 обучение със 70 участници;
· 2 онлайн информационни дни с общо 28 участници;
· 2 заседания на комитети за наблюдение с общо 75 участници.
От началото на програмата са реализирани 11 от планираните 15 събития, което представлява 73% изпълнение на заложената цел до 2029 г.
Още с откриващото тридневно събитие през юни 2024 г. са обхванати над 300 участници, което представлява 100% изпълнение на целта до 2029 г.
Публикации:
· 40 публикации на уебсайта и в социалните мрежи на УО (общо публикувани 85 при цел 480 публикации до 2029 – 18% изпълнение на таргета);
Последователи:
· Увеличение със 179 нови последователи, което представлява ръст от 5%;
Научени уроци
Алгоритмите на платформите на META значително ограничават органичното достигане до нови аудитории, което затруднява ефективното достигане до основната таргет група – широката общественост. В тази връзка УО планира използването на спонсорирано съдържание с цел разширяване на обхвата и повишаване на видимостта на информацията за програмата.



Дайте връзка към уебпортала, посочен в член 46, буква б) от Регламент (ЕС) 2021/1060, и, ако е различен, към уебсайта, посочен в член 49, параграф 1 от същия регламент.
	Връзка към уебпортала, посочен в член 46, буква б) от Регламент (ЕС) 2021/1060:
https://www.eufunds.bg/bg
Връзка към уебпортала, посочен в член член 49, параграф 1 от Регламент (ЕС) 2021/1060:
https://www.mvr.bg/dmp/ 


5.	Отключващи условия и хоризонтални принципи 
5.1.	Отключващи условия — член 35, параграф 2, буква е) от Регламент (ЕС) 2021/1147
Опишете как е било гарантирано, че приложимите отключващи условия в приложение III към Регламент (ЕС) 2021/1060 са били изпълнени и прилагани през цялата счетоводна година, по-специално по отношение на спазването на Хартата на основните права на Европейския съюз. Ако е приложимо, опишете всяка промяна, която е оказала въздействие върху начина, по който са били изпълнени отключващите условия, както е предвидено в член 15, параграф 6 от Регламент (ЕС) 2021/1060. 
	През счетоводната година УО предприе необходимите мерки за стриктното изпълнение и прилагане на отключващите условия, посочени в Приложение III към Регламент (ЕС) 2021/1060. Налице са ефективни механизми за гарантиране на спазването на националните правила в тази област, предвидени в Насоките за прилагане на Хартата на основните права на ЕС от органите по управление, контрол и одит  на програмите, съфинансирани със средства  от ФУМИ, ФВС и ИУГВП за програмен период 2021 – 2027 г., утвърдени със заповед на заместник министър-председателя по еврофондовете и министър на финансите № В-105/19.07.2022 г. 
През периода на отчет не са получавани жалби във връзка с някое от  хоризонталните отключващи условия и съответно такива не докладвани на  Комитета за наблюдение на програмата по фонд „Убежище, миграция и интеграция“ (КН). За целите на доклада УО изпрати запитване до бенефициентите за наличие на постъпили към тях жалби, свързани с нарушения на правата на човека по смисъла на Хартата на основните права на ЕС или сведения за изпратени такива до компетентните органи. Всички запитани организации изпратиха отрицателен отговор на запитването. 
В рамките на отчетния период е получен доклад, изготвен по финансиран от ЕС проект FURI - “Нарушения на основни права при използването на средства от Европейските фондове“, представящ проблеми относно нарушения на хоризонтални принципи и основни права, гарантирани от Хартата на основните права на човека на ЕС, при изпълнението на проекти, съфинансирани чрез средства от Европейския съюз.  В доклада се посочват редица проблеми, които възпрепятстват, според съставителите му, ефективното прилагане на Основните права в България, а именно системна дискриминация и сегрегация, транс- институционализация, насилие и отблъскване на бежанци по границата, злоупотреба със средства на ЕС. С оглед констатациите в доклада същият беше изпратен на дирекция „Миграция“ и Държавната агенция за бежанците при Министерския съвет  за изразяване становища. От страна на бенефициентите е посочено, че изводите в доклада са невярно интерпретирани и не почиват на конкретни доказателства или факти. Изводите в доклада и становищата на бенефициентите са разгледани в рамките на УО и не се възприеха като сигнал за нарушение на Основните права или правата на хората с увреждания при изпълнение на проектите. За извършените от УО действия е уведомена дирекция „Централно координационно звено“ в администрацията на Министерския съвет. Информацията е представена и на заседание на КН по ФУМИ на 24 юни 2025.


5.2.	Спазване на хоризонталните принципи — член 9 от Регламент (ЕС) № 2021/1060 
Опишете как е било гарантирано спазването на хоризонталните принципи, установени в Регламента за общоприложимите разпоредби, през счетоводната година, и по-специално равенството между мъжете и жените и насърчаването на интегрирането на принципа на равенство между половете, както и предотвратяването на дискриминация, основана на пол, расов или етнически произход, религия или убеждения, увреждане, възраст или сексуална ориентация.
	УО е предприел нужните мерки за недопускане на предоставянето на безвъзмездна финансова помощ (БФП) в нарушение на хоризонталните принципи, установени както в Регламент № 2021/1060  , така и в националното законодателство. Съгласно изискванията на чл. 2 ал. 1 от Закона за управление на средствата от европейските фондове при споделено управление, имено тези действия са в съответствие с хоризонталните принципи и законност, добро финансово управление, пропорционалност и прозрачност, партньорство и многостепенно управление за намаляване на административната тежест за бенефициента, както и за осигуряването на видимост. Тази практика е обичайна за УО  и е установена при финансирането на проекти, не само в рамките на текущия период 2021-2027, но в предходните такива по фондовете на ЕС в сферата на вътрешните работи – 2007-2013 и 2014-2020. За тази цел се използват контроли, въведени на всички етапи от изпълнението на операциите от програмата по ФУМИ, както и в отделните структурни звена на УО, съгласно Системите за управление и контрол. 
Подготовката и провеждането на процедурите за предоставяне на БФП се осъществяват от УО в съответствие с критерии и методология за подбор на операции, съответстващи на Хартата на основните права на ЕС(ХОПЕС). В Насоките за кандидатстване са посочени изисквания към кандидатите за БФП, съгласно които те следва да декларират, че предвидените дейности съответстват и допринасят за реализиране на хоризонталните принципи. 
· На етапа на оценка на проектното предложение това съответствие се проверява от оценителната комисия и се проследява от служители на УО на етап изпълнение на проекта. В контролните листа за проверка на междинен и окончателен технически отчет и за проверка на място също са включени конкретни въпроси в тази посока.
Принципите на законност и прозрачност, партньорство и намаляване на административната тежест намират място в процеса на подбор преди предоставяне на БФП и при верификацитя на разходите по финансираните действия.През отчетния период бяха предприети конкретни стъпки за укрепване на механизмите за защита на човешките права, в съответствие с препоръките на Европейската агенция за основните права и указанията на ЕК. Голяма част от екипа на УО премина специализирани обучения, свързани с ХОПЕС и спазването при изпълнение на споделено управление. Планира се и провеждането на подобни обучения за настоящи и бъдещи бенефициенти. УО насърчава бенефициентите да съблюдават принципите на равенство на половете и недопускане на дискриминация при включване на представителни на целевите групи. Проектите, свързани с усъвършенстване на професионалната подготовка допринасят за спазване на принципите за равенство и недопускане на дискриминация спрямо гражданите при изпълнение на служебните им задължения. При изпълнението на всички проекти стриктно се съблюдава принципа на равенство между жените и мъжете като хоризонтален подход при планирането, изпълнението, мониторинга и оценката на дейностите, като се отчита потенциалното им въздействие върху различни групи бенефициенти. Така се гарантира, че операциите допринасят не само за постигането на специфичните цели и очакваните резултати на програмата, но и за реализирането на хоризонталните политики. В рамките на отчетния период не бяха констатирани несъответствия или нарушения, свързани с прилагането на хоризонталните принципи по чл. 9 от Регламент (ЕС) 2021/1060.
При реализацията на операциите по ФУМИ, УО също така следи за спазването на принципите на равните възможности, неопускането на дискриминационни действия и осигуряване на равнопоставено участие на жените, малцинствата и уязвимите групи. В рамките на постоянния мониторинг на изпълнението на финансираните проекти се следи липсата на принадлежност на бенефициента към каквато и да е група, по какъвто и да е признак и да не поставят ограничения, основани на пол, раса, народност, етническа принадлежност, гражданство, произход, религия или вяра, образование, убеждения, политическа принадлежност, лично или обществено положение, увреждане, възраст, сексуална ориентация, семейно положение, имуществено състояние или на други признаци, установени в закон или международен договор, по който България е страна.
Една част от операциите са свързани с осигуряване на необходимите условия за пребиваване в центровете на дирекция „Миграция“ в МВР и Държавната агенция за бежанците. Други се отнасят до презаселване на лица или повишаване на информираността на граждани на трети страни за възможностите за легална миграция в България. Чрез постоянното наблюдение на изпълнението на тези дейности, УО внимателно проследява за недопускането на дискриминационни политики и осигуряване на равен достъп до подкрепа, спазването на човешките права. 
В случай че бъде установена необходимост от предприемане на допълнителни действия, УО би могъл да се обърне за подкрепа към независими организации с компетенции, напр. в спазването на основните права, чрез консултации, с които да бъдат предприети съответните корективни мерки.


6.	Проекти в трети държави или по отношение на трети държави — член 35, параграф 2, буква и) от Регламент (ЕС) 2021/1147
Опишете всички действия, които се извършват във или по отношение на трети държави през счетоводната година, и как те носят добавена стойност от Съюза при постигането на целите, определени от фонда. Посочете кои са съответните трети държави. Представете описание, в което се пояснява, че действията, подкрепяни от фонда, не са ориентирани към развитието, обслужват интересите на вътрешните политики на Съюза и са съгласувани с дейностите, предприети в рамките на Съюза. Ако е приложимо, позовете се на консултациите с Комисията преди одобряването на проекта (член 16, параграф 11 от Регламент (ЕС) 2021/1147). 
	Към 30.06.2025 г. по Програмата по ФУМИ се финансират три проекта в трети държави, два от които в рамките на специфична цел 2 „Законна миграция и интеграция“ и един по специфична цел 3 „Връщане“. Чрез изпълняваните дейности по тези проекти се цели да се допринесе за осъществяването, укрепването и развитието на ефективна обща европейска политика в областта на миграцията, като се зачитат изцяло съответните достижения на правото на Съюза и международните задължения на ЕС и България.
Първият от тях е „Насърчаване на законната миграция от Молдова и Грузия към България“ с бенефициент Фондация „Европейски институт“. В рамките на отчетния период по проекта, чрез разработените профили на граждани на Молдова и Грузия са идентифицирани спецификите на тези от тях, които имат потенциал да мигрират към България по законен път, включително да останат в страната. За същата цел е изготвено и проучване за определяне на нуждите на българските трудова и социална среди по отношение на законната миграция на граждани от трети страни към България. В проведените две информационни кампании сред граждани на Молдова са се включили общо 115 лица (при заложена целева стойност 200 лица, предполагащо преизпълнение на показателя за краен продукт), на които, интерактивно, е представен процеса на успешна и устойчива законна миграция в България. За допълнително популяризиране на дейността е разпространен на платформа за споделяне и промо видеоклип - https://www.youtube.com/watch?v=d0mZLIguTBE 
За повишаване на осведомеността на грузинските и молдовските граждани за пълния обхват на възможностите за законна миграция към България, е разработена и функционираща четириезичната уеб-базирана информационна платформа с адрес https://cometobg.eu/, на която информацията е достъпна на български, английски, румънски и грузински език. Друга част от информационната кампания са разработените и разпространени, онлайн и на хартия, тематична информационна брошура, а на специализираната интернет страница на проекта са публикувани тематични инфографики на молдовски и грузински.
Вторият проект, изпълняван в отчетния период, е „Информация и подкрепа за доброволно връщане и реинтеграция“. Договорът за финансирането му, с Мисията на Международната организация по миграция в България, е сключен на 10.09.2024 г. Съгласно предвиденото в програмата за изпълнение на приоритетите в Специфична цел 3 „Връщане“ от Регламент (ЕС) 2021/1147, чрез него ще се подобри управлението на миграционните потоци, в съответствие, както с приложимото право на ЕС, така и с националните стратегически документи. Към момента е текуща единствено дейността, свързана с предоставяне на консултация за доброволно връщане (малко над 100 бр.), след което 16 лица са взели решение за завръщане в страните на произход. Очаква се, след приключване на процедурата за осигуряване на самолетни билети да стартира и процеса по доброволно завръщане.
Проект „Функционално устойчива миграция и интеграция в България“ също принадлежи към  тези, имащи отношение към ситуацията в трети държави. Усилията на бенефициента по проекта са съсредоточени върху подкрепата за разработването и прилагането на политики за насърчаване на законната миграция и прилагането на достиженията на правото на ЕС в областта на законната миграция, включително събиране на семействата и прилагане на трудовите стандарти. По отношение на напредъка следва да се посочи, че проектът е все още в начална фаза на изпълнение и не може да се отчете постигане на показателеите за краен резултат. Първата приключила дейност е анкетно проучване за установяване на нагласите на работодателите в България към наемането на граждани на трети страни, а в процес на подготовката са организирането на работни срещи и дискусионни групи, анализ на нагласите и нуждите на ГТД към трудова заетост в България, разработването на наръчник за работодатели за наемане на ГТД


7.	Резюме — член 35, параграф 2 от Регламент (ЕС) 2021/1147
Представете резюме на раздели 1—6, което ще бъде преведено и предоставено на разположение на обществеността. 
Резюмето следва да обхваща най-малко всички точки, изброени в член 35, параграф 2, и за предпочитане следва да бъде структурирано около тях. 
Насърчава се използването на подточки, удебелен текст или информативни заглавия, така че заинтересованите страни да могат лесно да се запознаят с основните постижения на програмата и основните проблеми, засягащи нейното изпълнение.
	Напредък в изпълнението на на операцитте 
Управляващият орган отчита напредък в изпълнението на операциите по Програмата по ФУМИ, в период на отчет, 01.07.2024 г. – 30.06.2025 г., спрямо предходната счетводна година:
· Специфична цел 1 допринася за стабилността и устойчивостта на системата за убежище в България. Гъвкавото управление на ресурсите и адаптацията към нормативни промени запазват и разширяват обхвата на подкрепата, без компромис с качеството на услугите, предоставени на над 28 600 лица. Анализът сочи, че операциите създават устойчиви решения, сред които сигурните зони за непридружени малолетни и непълнолетни деца - утвърден дългосрочен модел за специализирана грижа.
· Специфична цел 2 допринася за изграждането на устойчив модел за интеграция, който съчетава икономически, социални и образователни мерки и подпомага първоначалното включване на мигрантите в обществото. Партньорствата с НПО и международни организации увеличават обхвата и доверието сред целевите групи чрез интегриран подход на подкрепа (напр. 136 лица в обучения по български език), е ключов фактор за повишаване на ефективността им.
· Специфична цел 3 допринася за мониторинг на принудителното връщане като ключов инструмент за гарантиране на законност и прозрачност. Комбинирането на принудително (върнати са 301 лица) и доброволно връщане, увеличава устойчивостта на резултатите. Инвестициите в обучения и административен капацитет имат дългосрочен ефект.
· Специфична цел 4 е подпомогнала презаселването на 11 граждани на трети страни. 
Проблеми, засягащи качеството на изпълнението
Не се идентифицират проблеми, характерни и повтарящи се при реализацията на проектите като забава при изпълнението на дейностите и/или възлагането на обществените поръчки, недостатъчно или надбюджетиране, налагащо изменения на споразуменията, финансиращи  проектите. 
Към момента, съгласно националната нормативна база, е предвиден срок за подкрепа на граждани на трети страни не по-дълъг от 12 месеца, считано от датата на приемане. Бенефициенти по програмата сигнализират, че заложените срокове ограничават изпълнението на мерките по финансираните проекти, предвид което въпросът е обсъден в рамките на заседание на КН по ФУМИ и е инициирано изменение на нормативната уредба.
Допълнителното финансиране след междинния преглед и по Пакта за миграция и убежище, би могло да бъде потенциален риск, предвид включването на нови дейности, предвиждащи строително-монтажни работи, изискващи продължителен срок на изпълнение. Тези рискове биха могли да бъдат минимизирани чрез използване на опростени варианти на разходи и дофинансиране на сключени договори за предоставяне на безвъзмездна финансова помощ.
Оперативна подкрепа
Финансират се операции по Специфична цел 1 „Обща европейска система за убежище“ и Специфична цел 3 „Връщане“. Те осигуряват поддръжка, наемане на допълнителен персонал и доставка на оборудване за местата за настаняване на граждани на трети страни за подържане на нивото на условията за пребиваване в съответствие със стандартите на ниво ЕС. Част от дейностите се финансират ретроактивно и са продължение на проекти от предходния програмен период. Отчита се стабилен прогрес в постигането на показателите за краен продукт и целесъоразност на разходването на предвидения бюджет.
Специфични действия
В начален етап на изпълнение е специфично действие „Подкрепа за интеграция на бежанци от Украйна“, като напредъкът му се изразява в предоставяне на правни, психологически и социални консултации и ориентиране в пазара на труда на граждани на Украйна. Подготвят се и процедурите за възлагане на договори за провеждане на курсове по български език.
Договорът за възлагане на специфично действие „Създаване на алтернативни решения за комплексни социални услуги за непридружени малолетни и непълнолетни лица в България“е подписан на 20.06.2025 г. и предстои изпълнение в активната фаза на проекта.
Взаимно допълване
Комитетите за наблюдение осигуряват допълняемост и ефективност на помощта в сходни тематични области на финансиране чрез координация между Управляващите органи на програмите, съфинансирани от ЕФСУ за периода 2021- 2027 г. Членовете им са представители на публични органи, международни и неправителствени организации, академичната общност, икономическия и социалния сектор и регионални партньори. Мерките по ФУМИ, насочени към дейности за ранно образование и адаптация, се допълват от тези по ЕСФ+ и Еразъм+, допринасящи за адаптирането към нуждите на мигрантите, средносрочната и дългосрочна интеграция, приобщаването, реализацият на пазар на труда и др. Дирекция „Международни проекти“-МВР  е Управляващ орган по програмите в област „Вътрешни работи“, което гарантира допълняемост и липса на припокриване. В процеса на договаряне и изпълнение на програмата по ФУМИ, проверки за липса на припокриване с останалите програми от ЕФСУ се извършват в Информационната система за управление и мониторинг на средствата от ЕС.
Прилагане на достиженията на правото на Съюза
Подкрепата по фонда допринся за прилагането, укрепването и развитието на общата политика в областта на убежището и интеграцията на лицата, получили статут на пребиваване или международна закрила, за ефикасното управление на миграционните потоци и ефективното връщане на лицата, нямащи основание за пребиваване в България. Създават се и условия за установяване на легални пътища за прием и легален престой в България на граждани на трети държави в изпълнение на сключените спогодби за регулиране на трудовата миграция.
Комуникация и видимост
Основната комуникационна цел на Управляващия орган е популяризирането на европейското финансиране, степента на постигнатите резултати по програмата, възможностите за кандидатстване и др. 
Съдържанието, публикувано във Фейсбук страницата, достигна до 65 000 потребители, което представлява ръст от 301% спрямо предходния отчетен период. LinkedIn страницата се утвърди като допълнителен комуникационен канал за достигане до професионална аудитория с реализирани над 13 000 импресии.
Отключващи условия 
Управляващият орган е предприел мерки за стриктното изпълнение и прилагане на отключващите условия чрез ефективни механизми за гарантиране на спазването им, както на етап подготовка и провеждане на процедурите за предоставяне на безвъзмездна финансова помощ, така и по време на изпълнението на операциите. Част от включват провеждане на специализирани обучения, изпълнение на проекти, допринасящи за спазване на принципите за равенство и недопускане на дискриминация чрез усъвършенстване на професионалната подготовка. По време на изпълнението на операциите се съблюдава и равнопоставеността между половете и липсата на ограничения, базирани на раса, религия, сексуална ориентация и др. 
В отчетния период не са получавани жалби във връзка с неизпълнение на хоризонталните отключващи условия и съответно такива не докладвани на  Комитета за наблюдение на програмите по ФУМИ. 
Проекти в трети държави 
Три са операциите (в начална фаза на изпълнение), предвиждащи изпълнение на проекти в или по отношение на трети държави. Те насърчават законната миграция от трети страни (напр. Молдова и Грузия) и са насочени към прилагането, укрепването и развитието на ефективна общоевропейска политика в областта на миграцията. Ще бъдат приложени широк набор от информационни инструменти - кампании за популяризиране, специлаизирани уеб базирани платформи, разпространение на видеоклипове, и др. За подобряване на процеса на легални миграция ще допринесе и повишаването на осведомеността на работодателите за наемането на граждани на трети страни.

